FK Sūduva

**Futbolo klubas „Sūduva“** (arba ***Marijampolės „Sūduva“, FK „Sūduva“***) – Lietuvos futbolo klubas iš Marijampolės. Vardas pasirinktas pagerbiant istorinį Sūduvos regioną, kurio centru laikoma Marijampolė. Nuo 2002 m. rungtyniauja A lygoje, nė karto iš jos neiškrito. 3 kartus tapo Lietuvos čempionais, 3 kartus iškovojo Lietuvos futbolo taurę, 4 kartus Lietuvos supertaurę.

## Istorija
### 1968–1989 m.

Oficialiai futbolo klubas „Sūduva“ buvo įkurtas 1968 m. Tiesa, Marijampolėje būta komandos, „Sūduvos“ pavadinimu, kuri buvo minima 1942 m. ir 1943 m., tačiau apie šią komandą duomenų beveik neišliko. 

Sovietmečiu **Sūduva** žaidė aukščiausioje šalies lygoje, kur praleido eilę metų. Kelis kartus buvo pažeminta į Pirmą lygą, bet po kurio laiko vėl sugrįždavo į aukščiausią lygą. Per tris dešimtmečius sovietinėje futbolo sistemoje **Sūduva** kartą laimėjo LTSR pirmenybių bronzą (1975 m.) ir kartą žaidė taurės finale (1976 m.).

### 1990–2004 m.
Atgavus Nepriklausomybę, „Sūduva“ žaidė aukščiausiojoje lygoje, tačiau 1991 m. pavasarį užėmė paskutinę vietą (surinkdama vos 1 tašką per 14 rungtynių) ir iškrito I lygon. 1994 m. sekė dar didesnis krytis – į II lygą, ir iki 2001 m. „Sūduva“ blaškėsi tarp I ir II lygos, kol 2002 m. vėl gavo teisę žaisti aukščiausiajame divizione, iš kurio neiškrenta iki šiol. 

Tais pat metais ji pasiekė Lietuvos taurės finalą, kas suteikė klubui teisę žaisti UEFA taurėje. Atrankos etape „Sūduva“ netikėtai palaužė norvegų Brann Bergen klubą (3:2 svečiuose ir 3:2 namuose), tačiau pirmajame etape triuškinamai pralaimėjo būsimajam finalininkui škotų Celtic Glasgow klubui. 

Ryškiausia figūra tų metų Lietuvos futbole ir „Sūduvos“ žaidžiamose UEFA rungtynėse buvo puolėjas Tomas Radzinevičius.

2002 m. Vidmantas Murauskas tapo klubo viceprezidentu. Kai po dvejų metų Algimantas Breikštas nusprendė persikelti į Vilnių, tapo klubo prezidentu.

### 2004–2025 m.: Vidmanto Murausko era

2004 m. Vidmantas Murauskas perėmė klubo valdymą. „Sūduva“ įsitvirtino aukščiausiojoje lygoje, 2005 m. iškovojo bronzą (po 30 m. pertraukos) ir nuo to laiko kasmet laikoma viena iš pretendenčių į čempionato medalius. 2006 m. pirmąkart iškovota LFF taurė, 2007 m. – pirmenybių sidabro medaliai. Komanda taip pat žaidė Baltijos lygos turnyre, kuriame rungtyniauja geriausios Lietuvos, Latvijos, Estijos komandos. 2008 m. pastatytas naujasis stadionas ir dengtas maniežas – pirmasis toks futbolo kompleksas Lietuvoje. Europos klubų reitinguose „Sūduva“ per 2000–2010 m. buvo 253 vietoje.

2017, 2018 ir 2019 m. „Sūduvos“ futbolininkai tapo čempionais. Ypač sėkmingi buvo 2019–ieji, kai buvo iškovota Supertaurė, LFF taurė ir sezoną užbaigė iškovodami trečią čempionų titulą iš eilės. Po sezono baigėsi sutartis su treneriu Vladimiru Čeburinu. Kurį laiką tvyrojo nežinia ar bus susitarta su treneriu dėl naujo kontrakto. 2019 m. gruodžio 22 d. oficialiai pranešta, kad treneris apsisprendė būti arčiau šeimos ir grįžta į gimtinę.

2019 m. gruodžio 11 d. pasirodė pranešimai, kad ARVI grupė neberems klubo 2020 m. sezone. Buvo nuimami užrašai ir iškabos su buvusio rėmėjo pavadinimu. ARVI arena pervadinta į Marijampolės futbolo areną (bent laikinai, kol atsirastų kitas rėmėjas). Tuo pačiu metu spaudoje pasirodė pranešimai apie Marijampolė City vadovo, kuris yra ir Marijampolės apskrities futbolo federacijos prezidentas, Žydrūno Buzo priešpriešą Lietuvos čempionams.

2020 m. sausio mėn. komandos vyr. treneriu tapo austras Heimo Pfeifenberger, tačiau kovo mėn. prasidėjus koronaviruso pandemijai atsirado nesutarimų dėl futbolininkų atlyginimų sumažinimo bei treniravimo nuotoliniu būdu. Balandžio 14 d. klubas nutraukė sutartį su treneriu, pareikšdamas, kad treneris nevykdė arba ne visai vykdė kai kuriuos sutartyje numatytus punktus. Gegužės 23 d. treneriu paskelbtas Saulius Širmelis.

2020 m. liepos 23 d. rungtynėse prieš Gargždų „Bangą“ Marijampolės klubo žaidėjams buvo parodytos 4 raudonos kortelės, tai buvo iki šiol nepasiektas rekordas. Jei būtų buvusi parodyta dar viena raudona kortelė, pagal FIFA taisykles rungtynės būtų buvusios nutrauktos ir užskaitytas pralaimėjimas. LFF Drausmės komitetas klubui paskyrė 1000 eurų baudą. 2020 m. spalio 24 d. LFF taurės turnyro finale, po baudinių serijos „Panevėžys“ nugalėjo „Sūduvą“ ir pirmą kartą klubo istorijoje iškovojo trofėjų. Arėjant paskutiniam A lygos etapui, kuris buvo numatytas , FK Sūduva pranešė kad du žaidėjai turi koronaviruso simptomus ir karantinuojasi. Po kelių dienų vienam žaidėjui buvo patvirtintas teigiamas mėginys, o dar po poros dienų 19 klubo narių mėginiai buvo teigiami. Komandos treniruotės buvo nutrauktos, visi žaidėjai saviizoliavosi. LFF sutiko perkelti rungtynes į lapkričio 8 d., o vėliau į lapkričio 12 d., su galimybe perkelti į lapkričio 22 d., pasibaigus Tautų lygos varžybų periodui. Buvo neatmetamas ir blogiausias scenarijus – šios dvikovos perkėlimas į 2021 metus. Galiausiai buvo priimtas sprendimas žaisti rungtynes lapkričio 14 d. Sprendimas susilaukė daug kritikos nes tiek Sūduvos tiek Žalgirio žaidėjams atstovaujantiems rinktinėje nebuvo leista išvykti su rinktine, kuri žaidė su Farerų salomis lapkričio 11 d., su Baltarusija 15 d. ir Kazachstanu 18 d. Žalgiris norėjo sužaisti rungtynes kuo greičiau, argumentuodami kad augant užkrėtimų skaičiui rungtynės gali išties šiais metais neįvykti. Sūduva norėjo nukelti rungtynes kuo vėliau, nes žaidėjai neturėjo pakankamai laiko atsigauti po persirgimo. V.Širmelis teigė kad net pasaulinės praktikos nėra, ką daryti su tais žaidėjais, kurie ateina į treniruotę persirgę šita liga, vienas žaidėjas reagavo vienaip, kitas – kitaip. Sūduvos treneris apibūdino rungtynes tarsi buvo sustatyti prie sienos sušaudyti. Žalgiris laimėjo rungtynes 3:0 ir po 3 metų pertraukos iškovojo čempiono titulą.

2022 m. sezoną pradėjo pergale Supertaurės rungtynėse. Deja sezoną užbaigė šeštoje vietoje, ir neiškovojo galimybės dalyvauti UEFA turnyruose.

Nuo 2022 metų žiniasklaidoje jau buvo kalbama, kad klubo savininkas Vidmantas Murauskas planuoja perleisti nuosavybę ir valdymą. 2023 m. pradžioje buvo kalbama apie galimą klubo pardavimo sandorį verslininkui Valdui Buivydžiui, tačiau permainos neįvyko. 2023 m. lapkričio pabaigoje V.Murauskas pardavė Marijampolės miesto savivaldybei iki šiol turėtas 50% Marijampolės futbolo stadiono bei arenos akcijas. 2024 m. birželio mėn. buvo paminėta kad tapti klubo valdybos nariu, ar netgi perimti valdymą, susidomėjimą išreiškė Žydrūnas Buzas, tačiau šios derybos net neįvyko. 2024 m. gruodžio mėn. klubo direktoriumi buvo paskirtas Dovydas Lastauskas, iki tol užėmęs vyr. trenerio poziciją. D.Lastauskas perėmė direktoriaus pareigas iš Vidmanto Murausko sūnaus Andriaus, kuris atsitraukė į verslo veiklą. Galiausiai, 2025 m. lapkritį, po 21 metų valdymo, V. Murauskas pasiekė susitarimą ir perleido nuosavybę bei prezidento poziciją Mantui Agentui. M.Agentas taip pat yra bendrovės „Mantinga Group“ generalinis direktorius. Įmonė tapo klubo pagrindinė rėmėja.

### 2026– m.: nauja tapatybė (?)
2026 m. vasario 10 d. klubas pristatė savo naująjį identitetą ir logotipą, kuriame imta naudoti įrašą „1942“.


Sūduva 1990s.png| XX a. pabaigoje
FK Sūduva.svg | Nuo XXI a. pradžios iki 2025 m. pabaigos
FK Suduva 2026.jpg | Nuo 2026 m. vasario


## Rėmėjai
* 2008–2019 m. – ARVI (generalinis rėmėjas)
* 2020–2023 m. – Hikvision (generalinis rėmėjas)
* Nuo 2026 m. – Mantinga Group

## Spalvinė gama

## Aprangos pokyčiai
; Namie rungtyniavo balta apranga, svetur – raudona, o trečioji – juoda.

;Vartininkų aprangos

; Aprangos gamintojai
*  Joma, nuo 2014 metų.

## Sudėtis
*Atnaujinta: *

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

  *[[kapitonas (futbolas)|kapitonas]]*

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

 *( iš [[KS Raków Częstochowa|KS Raków]])*

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

 

 *( iš [[KS Miedź Legnica|KS Miedź]])* 

|-----
! colspan="9" bgcolor="#B0D3FB" align="left" | Sūduva / Sūduva B
|----- bgcolor="#DFEDFD"

----

## Dubleriai

Šiuo metu dublerių komanda vadinama Sūduva B. Nuo 2016 m. varžėsi II lygoje.

Jaunimą ruošia akademija VšĮ „Marijampolės futbolo centras“

## Personalas
* **Klubo prezidentas** – Mantas Agentas
* **Vyr. treneris** – Donatas Vencevičius
* **Trenerio asistentas** – Stefan Stevanović
* **Vartininkų treneris** – Vilius Stebrys 
* **Techninis direktorius** Vaidas Slavickas
* **Kineziterapeutas** Nerijus Stepanauskas
* **Kineziterapeutas** Valdas Stepanauskas

## Stadionas

2008 m. liepos 6 d. Marijampolėje atidarytas naujas 4200 vietų futbolo stadionas. Atidarymo rungtynėse „Sūduva“ susitiko su daugkartiniais Lietuvos čempionais FBK Kaunas futbolininkais. Šios rungtynės baigėsi rezultatu 0-0. Pirmąjį įvartį šiame stadione pelnė „Sūduvos“ žaidėjas Sergej Koziuberda. Jis pasižymėjo 2008 m. liepos 17 d. UEFA taurės atrankos rungtynėse prieš Velso The New Saints FC klubą. Šalia šio stadiono pastatytas 2500 vietų uždaras futbolo maniežas su dirbtine danga. Taip pat šalia stadiono funkcionuoja dvi treniruočių aikštės po atviru dangumi. Klubo infrastruktūra laikoma viena geriausių Lietuvoje, ji atitinka visus UEFA reikalavimus.

2026 m. kovo 4 d. oficialiai paskelbta, kad arena dėl rėmimo sutarčių vadinsis „Mantinga“ („Mantingos“ futbolo arena).

## Pasiekimai (nuo 1968 m.)

## Sezonai



ImageSize = width:830 height:180
PlotArea  = width:780 height:80 left:38 bottom:34
AlignBars = justify

Period = from:1989 till:2025
TimeAxis = orientation:horizontal
ScaleMajor = unit:year increment:5 start:1989
ScaleMinor = unit:year increment:1 start:1990

Colors =
 id:color1 value:rgb(0.6,1,0.6)
 id:color2 value:rgb(0.6,1,0.6)
 id:color3 value:rgb(0.6,1,0.6)
 id:color4 value:rgb(0.95,0.95,0.6)
 id:color5 value:rgb(1,1,0.7)
 id:color6 value:rgb(0.75,0.8,1)
 id:color7 value:rgb(1,0.7,0.7)
 id:color8 value:rgb(1,0.55,0.7)
 id:weiss value:gray(1)

BarData =
 bar:1 text:"1"
 bar:2 text:"2"
 bar:3 text:"3"
 bar:4 text:"4–5"
 bar:6 text:"6–18"
 bar:7 text:"I lyga"
 bar:8 text:"II lyga"

PlotData=
 align:center textcolor:black fontsize:8 mark:(line,weiss) width:11 shift:(1,-4)
 bar:6 color:color6 from:1989 till:1990 text:17
 bar:6 color:color6 from:1990 till:1991 text:15
 bar:7 color:color7 from:1991 till:1992 text:11
 bar:7 color:color7 from:1992 till:1993 text:14
 bar:8 color:color8 from:1993 till:1994 text:3
 bar:8 color:color8 from:1994 till:1995 text:2
 bar:7 color:color7 from:1995 till:1996 text:8
 bar:7 color:color7 from:1996 till:1997 text:4
 bar:7 color:color7 from:1997 till:1998 text:10
 bar:8 color:color8 from:1998 till:1999 text:11&2
 bar:8 color:color8 from:1999 till:2000 text:1
 bar:8 color:color8 from:2000 till:2001 text:2
 bar:7 color:color7 from:2001 till:2002 text:6
 bar:6 color:color6 from:2002 till:2003 text:6
 bar:6 color:color6 from:2003 till:2004 text:7
 bar:3 color:color3 from:2004 till:2005 text:3
 bar:4 color:color4 from:2005 till:2006 text:5
 bar:2 color:color2 from:2006 till:2007 text:2
 bar:4 color:color4 from:2007 till:2008 text:4
 bar:3 color:color3 from:2008 till:2009 text:3
 bar:2 color:color2 from:2009 till:2010 text:2
 bar:3 color:color3 from:2010 till:2011 text:3
 bar:3 color:color3 from:2011 till:2012 text:3
 bar:4 color:color5 from:2012 till:2013 text:5
 bar:4 color:color4 from:2013 till:2014 text:4
 bar:4 color:color4 from:2014 till:2015 text:4
 bar:3 color:color3 from:2015 till:2016 text:3
 bar:1 color:color1 from:2016 till:2017 text:1
 bar:1 color:color1 from:2017 till:2018 text:1
 bar:1 color:color1 from:2018 till:2019 text:1
 bar:2 color:color2 from:2019 till:2020 text:2
 bar:2 color:color2 from:2020 till:2021 text:2
 bar:6 color:color6 from:2021 till:2022 text:6
 bar:6 color:color6 from:2022 till:2023 text:7
 bar:6 color:color6 from:2023 till:2024 text:9
 bar:4 color:color4 from:2024 till:2025 text:4

TextData=
 pos:(220,140) fontsize:12 text: FK Sūduva iškovotos vietos A ir žemesnėse lygose nuo 1990 m.



; Pastarieji sezonai 2016–2024 m.

## Dalyvavimas Europos turnyruose

## Žymūs žaidėjai
*  Vacys Lekevičius, 1987
*  Tomas Radzinevičius, 1997–2005, 2013–2016
*  Gytis Padimanskas, 2002, 2005–2007
*  Darius Gvildys, 2005–2007
*  Viller Oliveiro, 2007–2008
*  Tomas Mikuckis, 2006–2008
*  Darius Maciulevičius, 2005–2008
*  Saulius Klevinskas, 2000–2009
*  Giedrius Slavickas, 2001–2010
*  Vaidas Slavickas, 2005–2012, 2015-2022
*  Rafael Ledesma, 2012–2013
*  Povilas Leimonas, 2005–2013, 2016–2022
*  Vytautas Andriuškevičius, 2019
*  Algis Jankauskas, 2016–2020
*  Keisuke Honda, 2021

1962 m. taurės finalo komanda: Algirdas Gustaitis (vartininkas), Jurgis Brazauskas, Petras Švirinas (gynėjas), Kostas Tamulynas, Raimundas Martikaitis, Stasys Vesnauskas, Juozas Linkevičius (pakeitė Bronius Dambrauskas), Algirdas Kižys, Jonas Kaupaitis, Jonas Rudžianskas, Klemensas Naumaitis. Vėliau žinomesni buvo Gintautas Papečkys, Saulius Stankūnas, Algimantas Gabrys.

2021 m. klube žaidė Keisuke Honda. Atskleista, kad baigdamas futbolininko karjerą K.Honda siekė rekordo tapti kuo daugiau šalių čempionu. Iki šiol buvo tapęs Rusijos, Azerbaidžano bei Butano čempionu. Kadangi „Sūduva“ turėjoj galimybę laimėti dar kartą A Lygą, K. Honda sutiko žaisti „Sūduvoje“.

## Treneriai

## Fanai
FK „Sūduva“ fanų bendruomenė, vadinama „Sūduvos sakalais“ arba kartais „Sūduva Faithful“ bei „Raudonai balti“, susibūrė 2008 m. Fanų klubas yra integruotas į miesto bendruomenę ir prisideda prie jos socialinio gyvenimo – nuo 2012 m. „Sūduvos sakalai“  yra Marijampolės jaunimo organizacijų tarybos „Apskritasis stalas“ nariais.

## Išnašos

## Nuorodos
* Oficiali klubo svetainė
* Facebook paskyra
* SOCCERWAY
* FLASHSCORE
* Transfermarkt
* Globalsportsarchive